'દિવસ નહીં, વર્ષની વાત કરો.' વિભાકરે એમના ખભે હાથ મૂક્યો. 'પંદર વર્ષ સુધી આ મજબૂત કિલ્લાનો એકેય કાંગરો ખરવાનો નથી એ મારી ગેરંટી!' આ ગંભીર વાત બદલવા માટે એણે ફરીથી ગોધાવીની જમીનનો મુદ્દો યાદ કરાવ્યો. 'તમે સલાહ આપો. ગોધાવીના એ ખેતરમાં દાવો કરનાર ત્રણ પાર્ટી છે. એક રિટાયર્ડ પોલીસ ઇન્સ્પેક્ટર, એનો સગો ભાઇ જે તડીપાર છે અને ત્રીજો એમના કાકાનો દીકરો કે જેણે કોર્ટમાં કેસ કરેલો છે. આ ત્રણ નમૂનાઓ પૈકી પહેલો કોને પકડવો?'